Kábeltelevíziós és mobil hálózatok békés egymás mellett élése
Putz József, NMHH

A kábeltelevíziós és mobil hálózatok frekvenciasáv használatában egyre nagyobb az átfedés. A 2013-as digitális átállás után a 800MHz-es sávot birtokba vették a mobil szolgáltatók. A kábeltelevíziós hálózatok elméletileg zárt rendszerek, és a gondos előkészítésnek és a példaszerű szolgáltatói együttműködésnek köszönhetően minimalizálni lehetett a kölcsönös zavartatást. Hasonló helyzet várható a „Nemzeti ütemterv” szerint 2020 végén, amikor a 700MHz-es sávban indulhat meg a mobil szolgáltatás. Itt viszont sokkal nagyobb lesz az érintettség, hiszen a kábel tv-sek többsége intenzíven használja ezt a sávot. A 800MHz-es tapasztalatok azt mutatják, hogy a mobil oldali zavartatás is megjelenik, így erre a helyzetre is fel kell készülnie a szolgáltatóknak. Fontossá fog válni a kábeltelevíziós hálózatok zártságának biztosítása, illetve ennek méréssel történő folyamatos ellenőrzése. A Docsis 3.1 technológia legfőbb előnye is itt fog megmutatkozni, a magasabb zavarvédettség.